stanford-oval/wikipedia huggingface dataset:
שחף אפרפר

| שחף אפרפר |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפאיים
משפחה:: שחפיים
סוג:: שחף
מין:: שחף אפרפר
שם מדעי
 Larus glaucescens ‏נאומן, 1840
תחום תפוצה


שחף אפרפר (שם מדעי: Larus glaucescens) הוא מין שחף ממשפחת השחפיים החי בצפון אמריקה הצפונית ומזרח אסיה.
מאפיינים

שחף זה דומה למין שחף מערבי ולעיתים מתרבה איתו. הוא בעל נוצות לבנות עם כנפיים אפורות ומקור צהוב ארוך, עיניים שחורות, מצח שקוע מעט ורגליים ורודות. השחפים הצעירים אפורים מנומרים או חומים. אורכו של שחף זה 50-68 ס"מ, מוטת כנף של 120-150 ס"מ והוא שוקל 730-1,690 גרם. הוא יכול להגיע לגיל של עד 22 שנה בתנאי שבי.
השחף עף בקהילות גדולות לאורך החופים שבין אלסקה לוושינגטון ולעיתים יורד עד חופי קליפורניה. הוא מתרבה בים ברינג, בין אלסקה לקמצ'טקה שבסיביר ובתוך איי הים.
שחף זה מעופף בלהקות כאשר הוא מוצא מזון גדול, כמו להקות דגים קטנים או מזון טרי על החוף כמו פגרים. להקת שחפים עטים יחדיו על מזונם בצעקות. כמו כן הם ניזונים מתפיסת יצורים קטנים כמו צדפות ותולעים על החוף.
הערות שוליים

↑  שחף אפרפר באתר הרשימה האדומה של IUCN
| --- | --- |
בקרת זהויות :  NLI: 987007531322705171
שחף וגה

| שחף וגה |
| --- | --- |
 שחף וגה בוגר
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפאיים
משפחה:: שחפיים
סוג:: שחף
מין:: שחף וגה
שם מדעי
 Larus vegae
תחום תפוצה
 שחף וגה המצוי באזור האסייתי של המפה

שחף וֵגַה, שחף מזרח-סיבירי או שחף צפוני מזרח-סיבירי (שם מדעי: Larus vegae) הוא שחף "גדול לבן ראש" מהמחלוקת הטקסונומית של שחף צפוני/שחף שחור החי בעיקר בסיביר. חלק רואים בו מין נפרד, חלק רואים בו תת-מין של שחף צפוני או מין משותף עם שחף צפוני אירופי ואמריקני, השחף המונגולי נחשב בעבר תת-מין של שחף כוזרי אך כיום נחשב יותר לתת-מין של שחף וגה.
מאפיינים

שחף וגה דומה לשחף הצפוני, אך אפור כהה יותר בצבעיו, והוא מפוספס בשחור בנוצות העליונות בחורף. שחף גדול בעל כנפיים רחבות. נוהג לדאות מעל הימים והאוקיינוסים בחיפוש מזון. השחף בעל עיניים אדומות ומקור צהוב עם קצה אדום. תת-המינים שונים מעט בצבעם.
הוא חי בצפון-מזרח סיביר באזורים הארקטיים. לעיתים נודד עד צפון אלסקה, ואף דרומה לקנדה ולחופי ארצות הברית הפסיפיים. בחורף הוא נודד דרומה לעבר יפן, צפון קוריאה, דרום קוריאה, טאיוואן וסין. מקנן לרוב בנמלים, גדות נהר וחופי סלעים.
אחד מתת-המינים חורף במונגוליה, ובכמה אגמים במרכז רוסיה כמו אגם באיקל.
תת-מינים

L. vegae vegae
L. vegae birulae
L. vegae mongolicus - מכונה "שחף מונגולי"
ריימונד פלטון

| --- | --- |

פלטון ב-2010
 לידה:  26 ביוני 1984 (בן 40) מריון שבדרום קרוליינה
 עמדה:  רכז
 גובה:  1.85 מטר
 מספר:  2
 מכללה:  אוניברסיטת קרוליינה הצפונית
 דראפט:  בחירה חמישית, 2005 שארלוט בובקאטס
 קבוצות כשחקן
 2005–2010   2010–2011   2011   2011–2012   2012–2014   2014–2016   2016–2017   2017–2019:  שארלוט בובקאטס   ניו יורק ניקס   דנוור נאגטס   פורטלנד טרייל בלייזרס   ניו יורק ניקס   דאלאס מאבריקס   לוס אנג'לס קליפרס   אוקלהומה סיטי ת'אנדר
 הישגים כשחקן
 חמישיית הרוקיז השנייה של העונה (2006)   זכייה באליפות ליגת המכללות (2005)
ריימונד ברנרד פלטון הבן (באנגלית: .Raymond Bernard Felton Jr; נולד ב-26 ביוני 1984 במריון, דרום קרוליינה) הוא כדורסלן אמריקאי המשחק בעמדת הרכז.
קריירת תיכונים ומכללות

פלטון התחיל את קריירת הכדורסל שלו בתיכון לאטה, שבדרום קרוליינה. פלטון הוביל את התיכון לשתי אליפויות ומאזן של 104 ניצחונות מול 9 הפסדים בלבד. פלטון קלע בשנתיים האלו 2,992 נקודות, ו-117 זריקות לשלוש. פלטון זכה בתואר "מר כדורסל של דרום קרוליינה" בשתי שנותיו בתיכון, וב-2002 זכה בתואר המכובד על שם ג'יימס נייסמית', ונבחר באותה שנה להשתתף במשחק מקדונלד'ס אול-אמריקן, ביחד עם שון מאי ורשאד מקנטס.
למד ושיחק באוניברסיטת קרוליינה הצפונית בצ'אפל היל. בשנתו הראשונה נבחר לשחקן השנה של קרוליינה הצפונית, ונבחר 3 פעמים לשחקן השבוע של החוף האטלנטי. הוא מסר באותה שנה 236 אסיסטים וקלע 12 נקודות בממוצע. בשנתו השנייה כמעט זכה בפרסים על שם בוב קוזי וג'יימס נייסמית'. באותה שנה הוא מסר 213 אסיסטים, חטף 63 כדורים, וקלע 11.5 נקודות בממוצע. בנוסף הוביל את קבוצתו באחוזי עונשין, 81%.
בשנתו השלישית במכללה הוביל את קבוצתו ביחד עם רשאד מקנטס, שון מאי ומרווין ויליאמס לאליפות המכללות, ובמשחק הגמר קלע את הנקודות האחרונות שנתנו לקבוצתו את האליפות. את אותה שנה סיים עם ממוצעים של 12.9 נקודות ו-6.9 אסיסטים.
קריירה ב-NBA > שארלוט בובקאטס

פלטון נבחר בבחירה החמישית של דראפט ה-NBA‏ 2005, על ידי שארלוט בובקאטס. בעונתו הראשונה פלטון שיחק 80 משחקים, מהם פתח ב-54 בחמישייה וקלע 11.8 נקודות בממוצע עם 5.6 אסיסטים, והוא שותף ב-30.1 דקות. בסוף אותה שנה פלטון נבחר לחמישייה השנייה של שחקני השנה הראשונה. בעונתו השנייה של פלטון (2006/2007) הוא כבר פתח בחמישייה באופן קבוע, הוא שיחק 78 משחקים ופתח בחמישייה ב-75 מתוכם. ממוצעיו היו 14 נקודות ו-7 אסיסטים ב-36.3 דקות.
עונתו השלישית של פלטון (2007/2008) הייתה עונת השיא שלו, הוא שיחק 79 משחקים ופתח בחמישייה בכולם, וממוצעיו עמדו על 14.4 נקודות ו-7.4 אסיסטים ב-37.6 דקות. בעונתו הרביעית פלטון (2008/2009) שיחק 82 משחקים, ולא פתח בחמישייה רק באחד. ממוצעיו עמדו על 14.2 נקודות ו-6.7 אסיסטים ב-37.6 דקות. בתחילת עונת 2009/2010 פלטון היה שחקן חופשי, אך ב-23 בספטמבר הוא חתם על חוזה לעוד עונה אחת בשארלוט. בעונה זו פלטון שיחק ב-80 משחקים (פתח בחמישייה בכולם) וקלע 12.1 נקודות עם 5.6 אסיסטים ב-33 דקות. בפלייאוף הראשון שפלטון השתתף בו עם שארלוט אחרי 5 עונותיו הוא קלע 11.8 נקודות עם 5 אסיסטים בממוצע ב-32.5 דקות בארבעת המשחקים ששיחק (פתח בחמישייה בכולם).
קריירה ב-NBA > ניו יורק ניקס

ב-9 ביולי 2010 חתם פלטון על חוזה בניו יורק ניקס לשנתיים, בהן הרוויח 15.8 מיליון דולר.
קריירה ב-NBA > דנוור נאגטס

ב-22 בפברואר 2011 הועבר פלטון לדנוור נאגטס ביחד עם דנילו גלינארי, טימופיי מוזגוב ווילסון צ'נדלר בתמורה לכרמלו אנתוני, צ'אנסי בילאפס, רנלדו בולקמן, שלדן ויליאמס ואנתוני קרטר.
קריירה ב-NBA > פורטלנד טרייל בלייזרס

בליל דראפט 2011 הועבר פלטון לפורטלנד טרייל בלייזרס בטרייד שכלל גם את אנדרה מילר.
קריירה ב-NBA > החזרה לניקס

ביולי 2012 הועבר חזרה לניקס ביחד עם קורט תומאס, בעוד הבלייזרס קיבלו את דן גדזוריץ' וג'ארד ג'פריס.
קריירה ב-NBA > דאלאס מאבריקס

בסיום עונת 2013/2014 עבר פלטון בטרייד לדאלאס מאבריקס, לצידו של טייסון צ'נדלר, בתמורה לחוסה קלדרון, שיין לארקין, סמואל דלמברט, ויין אלינגטון ושתי בחירות דראפט עתידיות.
קריירה ב-NBA > לוס אנג'לס קליפרס

ביולי 2016 חתם פלטון על חוזה לעונה אחת בלוס אנג'לס קליפרס.
קריירה ב-NBA > אוקלהומה סיטי ת'אנדר

לקראת עונת 2017/2018 חתם פלטון על חוזה באוקלהומה סיטי ת'אנדר.
סטטיסטיקות ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |

| 2005/2006 | שארלוט | 80 | 54 | 30.1 | 0.391 | 0.358 | 0.725 | 3.3 | 5.6 | 1.3 | 0.1 | 11.9 |
| 2006/2007 | שארלוט | 78 | 75 | 36.3 | 0.384 | 0.330 | 0.797 | 3.4 | 7.0 | 1.5 | 0.1 | 14.0 |
| 2007/2008 | שארלוט | 79 | 79 | 37.6 | 0.413 | 0.280 | 0.800 | 3.0 | 7.4 | 1.2 | 0.2 | 14.4 |
| 2008/2009 | שארלוט | 82 | 81 | 37.6 | 0.408 | 0.285 | 0.805 | 3.8 | 6.7 | 1.5 | 0.4 | 14.2 |
| 2009/2010 | שארלוט | 80 | 80 | 33.0 | 0.459 | 0.385 | 0.763 | 3.6 | 5.6 | 1.5 | 0.3 | 12.1 |
| 2010/2011 | ניו יורק | 54 | 54 | 38.4 | 0.423 | 0.328 | 0.867 | 3.6 | 9.0 | 1.8 | 0.2 | 17.1 |
| 2010/2011 | דנוור | 21 | 0 | 31.6 | 0.431 | 0.459 | 0.617 | 3.6 | 6.5 | 1.3 | 0.0 | 11.5 |
| 2011/2012 | פורטלנד | 60 | 56 | 31.8 | 0.407 | 0.305 | 0.806 | 2.5 | 6.5 | 1.3 | 0.2 | 11.4 |
| 2012/2013 | ניו יורק | 68 | 68 | 34.0 | 0.427 | 0.360 | 0.789 | 2.9 | 5.5 | 1.4 | 0.2 | 13.9 |
| 2013/2014 | ניו יורק | 65 | 65 | 31.0 | 0.395 | 0.318 | 0.721 | 3.0 | 5.6 | 1.2 | 0.4 | 9.7 |
| 2014/2015 | דאלאס | 29 | 3 | 9.7 | 0.406 | 0.294 | 0.800 | 0.9 | 1.4 | 0.4 | 0.1 | 3.7 |
| 2015/2016 | דאלאס | 80 | 31 | 27.4 | 0.406 | 0.282 | 0.847 | 3.2 | 3.6 | 0.9 | 0.2 | 9.5 |
| 2016/2017 | קליפרס | 80 | 11 | 21.2 | 0.430 | 0.319 | 0.781 | 2.7 | 2.4 | 0.8 | 0.3 | 6.7 |
| 2017/2018 | אוקלהומה | 82 | 2 | 16.6 | 0.406 | 0.352 | 0.818 | 1.9 | 2.5 | 0.6 | 0.2 | 6.9 |
| 2018/2019 | אוקלהומה | 33 | 0 | 11.5 | 0.407 | 0.328 | 0.923 | 1.0 | 1.6 | 0.3 | 0.2 | 4.3 |
| קריירה |  | 971 | 659 | 29.7 | 0.412 | 0.329 | 0.790 | 3.0 | 5.2 | 1.2 | 0.2 | 11.2 |
סטטיסטיקות ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |

| 2010 | שארלוט | 4 | 4 | 32.5 | 0.405 | 0.308 | 0.750 | 2.5 | 5.0 | 0.5 | 0.0 | 11.8 |
| 2011 | דנבר | 5 | 0 | 30.4 | 0.360 | 0.250 | 0.750 | 1.8 | 4.2 | 1.2 | 0.0 | 11.6 |
| 2013 | ניו יורק | 12 | 12 | 37.8 | 0.444 | 0.321 | 0.667 | 3.4 | 4.7 | 1.7 | 0.4 | 14.1 |
| 2015 | דאלאס | 3 | 1 | 12.0 | 0.267 | 0.000 | 1.000 | 2.3 | 1.3 | 0.0 | 0.0 | 3.7 |
| 2016 | דאלאס | 5 | 4 | 34.4 | 0.464 | 0.286 | 0.636 | 4.6 | 4.6 | 1.2 | 0.0 | 15.0 |
| 2017 | קליפרס | 7 | 0 | 18.1 | 0.469 | 0.444 | 1.000 | 1.4 | 1.4 | 0.9 | 0.0 | 5.6 |
| 2018 | אוקלהומה | 6 | 0 | 1.4 | 0.387 | 0.500 | 0.000 | 2.2 | 1.5 | 0.7 | 0.3 | 5.2 |
| 2019 | אוקלהומה | 5 | 0 | 13.2 | 0.308 | 0.250 | 0.500 | 0.6 | 0.6 | 0.8 | 0.2 | 2.2 |
| קריירה |  | 47 | 21 | 25.7 | 0.420 | 0.321 | 0.711 | 2.5 | 3.1 | 1.0 | 0.2 | 9.4 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
הערות שוליים

↑  Mavs acquire Tyson Chandler, Raymond Felton from Knicks באתר הרשמי של דאלאס מאבריקס
שחף גמדי

| שחף גמדי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפאיים
משפחה:: שחפיים
סוג:: Hydrocoloeus
מין:: שחף גמדי
שם מדעי
 Hydrocoloeus minutus ‏פאלאס, 1776
תחום תפוצה


Hydrocoloeus minutus
שחף גמדי (שם מדעי: Hydrocoloeus minutus) הוא מין השחף הקטן ביותר בעולם והיחידי מסוגו. חי בטבע בצפון אירופה ואסיה, כולל הרחק מהים וגם במושבות קנדיות מעטות.
מאפיינים

לשחף הגמדי ראש שחור כמו שחף האגמים, אך קטן יותר.
בחורף חלק מהאוכלוסיות נודדות דרומה עד למרכז ארצות הברית ולמערב אירופה, אך לא כל השחפים נוהגים כך.
זהו המין הקטן ביותר במשפחת השחפיים. אורכו 25-30 ס"מ ומשקלו 68-162 גרם. מוטת הכנפיים 61-78 ס"מ. הוא בעל ראש שחור ומקור צר ואדום וכן רגליים אדומות. הכנפיים אפורות אך שחורות בקצה.
המין מקנן בחבורות גדולות על צוקים באזור הארקטי. עם זאת הוא מצוי גם הרחק מהים, בעיקר באזורי אגמים וביצות, שם הוא מקנן בתוך  הצמחייה.
מין זה ניזון מדגים וכן מחרקים קטנים אותם הוא תופס במעופו.
הערות שוליים

↑  שחף גמדי באתר הרשימה האדומה של IUCN
שאלת קיטבג

שאלת קיטבג היא ביטוי סלנג צה"לי המתאר שאלה שהתשובה עליה ברורה מראש וכן שהשואל יינזק מעצם הצגת השאלה, ולעיתים אף יגרום נזק גם לסובבים אותו. בעיית שאלת הקיטבג היא סוגיה קלאסית בתורת ההחלטות.
במקורו נוצר הביטוי כאשר חיילים שקיבלו פקודה לנוע ממקום למקום שאלו את מפקדיהם אם עליהם לקחת עמם את שק הציוד האישי ("קיטבג"), והתשובה הייתה "כמובן שיש לקחתו", למרות שלא זאת הייתה הכוונה המקורית של המפקדים.

כיום הביטוי שגור בישראל גם בתחומי חיים שאינם צבאיים. בדרך כלל שאלות קיטבג הן שאלות כן או לא, או שהן שאלות של מה צריך לעשות.
ניתן לזהות שני סוגים של שאלות קיטבג:
שאלה לגבי משימה שהשואל יודע שעליו לבצעה, אך הוא מעלה את השאלה בתקווה לביטול המשימה או הקלת הדרישות.
שאלה לגבי הוראות לא ברורות. במקרה כזה, מהווה שאלת הקיטבג דילמה: מצד אחד, השואל קיבל הוראות שאינן ברורות במלואן ומעוניין להבהירן על מנת לבצען טוב יותר. מהצד השני, השאלה גורמת בהסתברות גבוהה להחמרת ההוראות, ולכן לא כדאי לשאול אותה. הסיבה להחמרה הצפויה של ההוראות היא שבמקרים רבים נותני ההוראות אינם נותנים את הדעת על רמת הקושי של המשימות, והם מעדיפים להחמיר את ההוראות מאשר לקחת אחריות על הקלתן – אף כי ניתן לשער שהקלת העומס על המבצעים תוביל לשיפור הביצועים. פתרונות אפשריים למצב הדילמה יכולים להיות "לא לשאול ולא לעשות" – פתרון ראש קטן, או לפתור מראש את השאלה מבלי להציגה, ולהעמיד את נותן ההוראות בפני עובדה מוגמרת.
לדוגמה: המפקד פוקד על חייליו להקיף את המחנה בריצה, ואחד החיילים שואל האם לעשות זאת עם חגור וכפל"ד או בלעדיהם. זו שאלת קיטבג קלאסית.
כאמור, גם בתחומים שאינם צבאיים ניתן לזהות "שאלות קיטבג". דוגמה שעולה רבות היא בפניות לרשויות שונות לקבלת מסמכים (למשל היתר בנייה). מקובל כי אם המבקש ישאל את הרשות אם עליו להציג מסמך כלשהו, התשובה תמיד תהיה חיובית, בין אם המסמך באמת נדרש ובין אם לא.
שחף וולמן

| --- | --- |

וולמן ב-2015
 לידה:  9 בינואר 1986 (בת 38) 
 מוקד פעילות:  ישראל 
 פרסים והוקרה:  פרס אקו"ם 
 
שחף וולמן (נולדה ב-9 בינואר 1986) היא יוצרת מוזיקלית, כותבת ומלחינה ישראלית.
ביוגרפיה

וולמן גדלה ברעננה וברמת גן ולמדה לנגן מגיל צעיר על קלידים. בנעוריה, החלה לכתוב ולהלחין.
משנת 2005 שותפה לכתיבה והלחנה עבור מגוון רחב של אלבומים ואמנים ישראלים, ביניהם: יהודה פוליקר ("תבוא"), גלי עטרי ("לא מאוחר"), רמי קלינשטיין ("בינו לבינה", "מכולם", "יפה שבא לבכות"), מירי מסיקה ("מפחד עלייך"), שיר לוי ("יום אחד תבקשי", "במרחק", "אל תדאג") שירי מימון ("שבי לרגע", "ממשיכה מכאן"), פאר טסי ("בשלושים לעשירי"), אריק סיני ("חדשות מליל אמש"), פיטר רוט ("הולך לי הפוך"), עידן יניב ("איך אוכל לשמח אותך"), שרון חזיז ("מראה מראה"),ישי לוי וסגיב כהן ("על גג העולם"), סגיב כהן ("יש בחוץ חיים", "יפה שעה אחת קודם"), להקת שלווה ("סיבות למסיבות") מנור שבת ("רקפת"), האחיות כרקוקלי ("מי אם לא את", "כאן ועכשיו"), חני נחמיאס ("חני בארץ ההצגות"), גרסה עברית לפסקול הסרט של חברת וולט דיסני, "היי סקול מיוזיקל" ועוד.
את השיר הראשון שהתפרסם בביצועה ("מאז ועד היום") עיבד והפיק מוזיקלית דניאל סלומון.
כתבה, הלחינה ואיירה שירים לילדים בספר ובדיסק "חלונות קסומים", כתבה והלחינה לספרים מנגנים, צעצועים וערוצי ילדים. בנוסף, עוסקת מעל עשור בקופירייטינג ומנחה סדנאות פזמונאות באופן פרטי, במכללת BPM ובסטודיו "גרופ מיוזיק" שייסד בעלה המוזיקאי, אמן הגיטרות אבירם גרופר.
וולמן זוכת פרס אקו"ם ע"ש עלי מוהר לעידוד פרסום היצירה לשנת 2013.
שירים שכתבה

"ממריאים" - היי סקול מיוזיקל (2007)
"שבי לרגע" - שירי מימון (2008)
"יום אחד תבקשי" - שיר לוי (2010)
"איך אוכל לשמח אותך" - עידן יניב (2012)
"מראה מראה" - שרון חזיז מתוך פרויקט שמים (2014)
"שש בבוקר" - "שש בבוקר" בביצוע שירלי מקאלן, מתוך "פרויקט שמים", קליפ באירוח לוסי דובינצ'יק (2015)
"יש בחוץ חיים" - סגיב כהן מתוך פרויקט שמים (2015)
"בינו לבינה" - רמי קלינשטיין (2015)
"מכולם" - רמי קלינשטיין (2015)
"הולך לי הפוך" - פיטר רוט (2015)
"מאז ועד היום" - שחף וולמן (2016)
"מפחד עלייך" - מירי מסיקה (2018)
"יפה שבא לבכות" - רמי קלינשטיין (2018)
"תבוא" - יהודה פוליקר (2018)
"על גג העולם" - ישי לוי וסגיב כהן (2019)
"לא מאוחר" - גלי עטרי (2020)
הערות שוליים

↑  נועה הרשקוביץ‏, הזוכים בפרסי אקו"ם: עידן רייכל, אביתר בנאי ואחרים, באתר וואלה, 16 בינואר 2014
↑  "יום אחד תבקשי"
↑  "איך אוכל לשמח אותך"
↑  "מראה מראה"
↑  "יש בחוץ חיים"
↑  "בינו לבינה"
↑  "מכולם"
↑  "הולך לי הפוך"
↑  "מאז ועד היום"
↑   מירי מסיקה, בביצוע מפחד עלייך, סרטון  באתר יוטיוב (אורך: 3:27)
↑   רמי קליינשטיין, בביצוע יפה שבא לבכות, סרטון  באתר יוטיוב (אורך: 4:04)
↑   יהודה פוליקר, בביצוע תבוא, סרטון  באתר יוטיוב (אורך: 4:24)
↑   ישי לוי וסגיב כהן, בביצוע על גג העולם, סרטון  באתר יוטיוב (אורך: 3:00)
↑   גלי עטרי, בביצוע לא מאוחר, סרטון  באתר יוטיוב (אורך: 3:31)
| --- | --- |
בקרת זהויות :  MusicBrainz: a35ed02b-a9d5-484e-a993-302740038d3c 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
שילוש דלוני

דוגמה לשילוש דלוני של 100 נקודות שרירותיות במישור
בגאומטריה חישובית, שילוש דלוני או "תילות דלוני" של קבוצת נקודות במישור הוא שילוש של קבוצת הנקודות (כלומר, חלוקה של הקמור של קבוצת הנקודות למשולשים כך שכל הנקודות בקבוצה הן קודקודים של המשולשים) כך שאף נקודה אינה נמצאת בתוך המעגל החוסם אחד מהמשולשים. תכונה זו של השילוש הופכת אותו לאופטימלי, מבחינות מסוימות, משום שהיא מבטיחה שהמשולשים שירכיבו את השילוש יהיו עבים ושמנים, ולא ארוכים ודקים.
הגדרה פורמלית

ישנן מספר דרכים שקולות להגדיר שילוש דלוני עבור קבוצת נקודות במישור:
זהו שילוש בו עבור כל משולש, המעגל החוסם אותו אינו מכיל אף נקודה מקבוצת הנקודות.
זהו שילוש שלכל צלע שלו יש מעגל העובר דרך קצות הצלע ואינו מכיל אף נקודה אחרת.
זהו שילוש שהוא מקסימלי ביחס לשילושים האחרים מבחינת גודל הזווית הקטנה ביותר שבו. כלומר, כל המשולשים שבו קרובים ככל הניתן להיות שווי צלעות. מבחינה פורמלית, אם נתאים לכל שילוש וקטור  \ \left(\alpha _{1},\alpha _{2},\dots ,\alpha _{n}\right) בו מסודרת לפי סדר עולה הזוויות של המשולשים בשילוש, שילוש דלוני יהיה זה שהוא מקסימלי על פי יחס הסדר הלקסיקוגרפי הנקבע על הווקטורים.
זהו שילוש המתקבל מדיאגרמת וורונוי של קבוצת הנקודות על ידי חיבור בקו של כל שתי נקודות שתאי וורונוי שלהן סמוכים.
ההגדרה האחרונה מספקת שיטה למציאת שילוש דלוני של קבוצת נקודות בזמן  \ O(n\log n) על ידי מציאת דיאגרמת וורונוי של קבוצת הנקודות.
אם הנקודות נמצאות "במצב כללי" (כלומר, אין שלוש נקודות על אותו ישר, ואין ארבע נקודות על אותו מעגל), אז קיים שילוש דלוני יחיד. לעומת זאת, אם יש בקבוצה שלוש נקודות על אותו קו, לא קיים שילוש שאינו מנוון, ואם יש ארבע נקודות על אותו מעגל, השילוש אינו יחיד.
שאלת רב (תוכנית טלוויזיה)

שאלת רב היא תוכנית טלוויזיה שבועית עם רב שעוסקת בענייני הלכה ויהדות, התוכנית שודרה בערוץ הראשון. עליית התוכנית החלה בימי מלחמת לבנון השנייה על מנת לפתור בעיות הלכתיות שנוצרו עקב שגרת החירום בעזרתו של הרב דוד לאו.
את התוכנית הגה, ערך והגיש מגיש הטלוויזיה שלומי גולדברג. שם התוכנית נגזר מהמושג שאלת רב הנערכת מול הרב באופן ויזואלי.
עקב המענה שסיפקה לקהל, צברה התוכנית קהל קבוע שהמשיך לשאול שאלות לגבי ההלכה ומסורת גם לאחר המלחמה. בכל תוכנית עולות שאלות של צופים באמצעות הטלפון, הדואר האלקטרוני או הפקס ונענות על ידי הרב דוד לאו. לאור בחירת הרב דוד לאו לרב הראשי לישראל, החל משנת 2013 התארחו בתוכנית רבנים נוספים וביניהם הרבנים יצחק בצרי, חגי לונדין ויעקב צ'יקוטאי.
התוכנית שודרה בימי שישי בשעה 15:00 בערוץ הראשון. הרכבה הוא כזה:
בפתיחת התוכנית מוצג הרב האורח, עיסוקו או תפקידו, ומייד לאחר מכן כמה מילים מפיו על פרשת השבוע וענייני דיומא, ולאחר מכן הרב עונה לשאולות הצופים מהבית.
הערות שוליים

↑  שאלת רב, באתר www.ishim.co.il
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
שורש 96

שורש 96 או יוּ בּוּ (בסינית: 玉部, פין-יין: Yù bù) הוא השורש התשעים-וששה של הכתב הסיני. פירושו "ירקן (ג'ייד)" והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים (וביפנית שישה).
במילון קאנגשי יש 473 תווים (מתוך 49,030) שניתן למצוא תחת רדיקל זה.
כאשר הוא מופיע כשורש בצד שמאל של תו סיני, הוא הופך לצורה⺩ הבנויה מארבעה קווים בלבד.
וריאנט של שורש זה, 王 (נהגה "ואנג"), משמש כמרכיב האינדקס ה-61 בטבלה של אינדקס רכיבי תווים סיניים המאומצים בעיקר על ידי מילוני סינית מפושטת שפורסמו בסין, בעוד 玉, יחד עם גרסת הרכיב השמאלי⺩, רשומים כמרכיבי האינדקס הקשורים אליו.
王 (ואנג) הוא גם שם משפחה פופולרי, בעיקר בסין, והוא שם המשפחה הנפוץ בעולם.
התפתחות > 玉 (ג'ייד, "יוּ")

השורש בכתב עצמות הניחוש, 甲骨文, גְ'יָאגוּוֶן (פיניין: Jiǎgǔwén) מלפני 3,500 שנה
השורש בכתב כתובות הברונזה, גִ'ין וֶן 金文 (פיניין: Jīn wén) מלפני 2,500-3,000 שנה
הצורה בכתב החותם הגדול דָאגְ'ווָאן (大篆; פיניין: Dàzhuàn) לפני מעל 2,000 שנה
הצורה בכתב החותם הקטן או שְׂיָאוגְ'ווָאן (小篆, xiǎozhuàn)
התפתחות > 王 (מלך, "וַאנְג")

השורש בכתיב עצמות הניחוש, 甲骨文, גְ'יָאגוּוֶן (פיניין: Jiǎgǔwén) מלפני 3,500 שנה
השורש בכתב כתובות הברונזה, גִ'ין וֶן 金文 (פיניין: Jīn wén) מלפני 2,500-3,000 שנה
הצורה ב"כתיב במבוק ועץ"
הצורה בכתב החותם הגדול דָאגְ'ווָאן (大篆; פיניין: Dàzhuàn) לפני מעל 2,000 שנה
הצורה בכתיב החותם הקטן או שְׂיָאוגְ'ווָאן (小篆, xiǎozhuàn)
תווים נגזרים

| מספר קווים נוספים | תווים |
| --- | --- |
+0: 玉, 玊, 王
+1: 玌, 玍
+2: 玎, 玏, 玐, 玑SC (=璣)
+3: 玒 玓 玔 玕 玖 玗 玘 玙SC (=璵) 玚SC (=瑒) 玛SC (=瑪)
+4: 玜 玝 玞 玟 玠 玡 玢 玣 玤 玥 玦 玧 玨 玩 玪 玫 玬 玭 玮SC (=瑋) 环SC (=環) 现SC (=現) 玱SC (=瑲)
+5: 玲|lang=zh-HansSC/玲|lang=zh-HantTC/玲|lang=jaJP 玳 玴 玵 玶 玷 玸 玹 玺SC (=璽) 玻 玼 玽 玾 玿 珀 珁 珂 珃 珄 珅 珆 珇 珈 珉 珊|lang=zh-HansSC/珊|lang=zh-HantTC/JP 珋 珌 珍 珎 珏 珐 珑SC (=瓏)
+6: 珒 珓 珔 珕 珖 珗 珘 珙 珚 珛 珜 珝 珞 珟 珠 珡 珢 珣 珤 珥 珦 珧 珨 珩 珪 珫 珬 班 珮 珯 珰SC (=璫) 珱JP nonstandard (=瓔) 珲SC (=琿) 琤|lang=zh-HansSC variant
+7: 珳 珴 珵 珶 珷 珸 珹 珺 珻 珼 珽 現 珿 琀 琁 琂 球 琄 琅 理 琇 琈 琉 琊 琋 琌 琍 琎SC (=璡) 琏SC (=璉) 琐SC (=瑣) 琑 琒 琓 琷|lang=zh-HansSC variant
+8: 琔 琕 琖 琗 琘 琙 琚 琛 琜 琝 琞 琟 琠 琡 琢 琮 琯 琰 琱 琲 琳 琴 琺 琣 琤|lang=zh-HantTC variant 琥 琦 琧 琨 琩 琪 琫 琬 琭 琵 琶 琷|lang=zh-HantTC variant 琸 琹 (=琴) 琻 琼SC (=瓊) 瑛|lang=zh-HansSC/JP variant
+9: 琽 琾 琿 瑀 瑁 瑂 瑃 瑄 瑅 瑆 瑇 瑈 瑉 瑊 瑋 瑌 瑍 瑎 瑏 瑐 瑑 瑒 瑓 瑔 瑕 瑖 瑗 瑘 瑙 瑚 瑛|lang=zh-HantTC variant 瑜 瑝 瑞 瑟 瑶SC (=瑤) 瑳|lang=zh-HansSC variant 瑥|lang=zh-HansSC/HK variant 瑵|lang=zh-HansSC variant
+10: 瑠 瑡 瑢 瑣 瑤 瑥|lang=zh-HantTC variant 瑦 瑧 瑨|lang=zh-HansSC/瑨|lang=zh-HantTC/JP 瑩 瑪 瑫 瑬 瑭 瑮 瑯 瑰 瑱 瑲 瑳|lang=zh-HantTC/JP variant 瑴 瑵|lang=zh-HantTC variant 瑷SC (=璦) 瑸SC (=璸) 璍|lang=zh-HansGB TC variant
+11: 瑹 瑺 瑻 瑼 瑽 瑾 瑿 璀 璁 璂 璃 璄 璅 璆 璇 璈 璉 璊 璋 璌 璎SC (=瓔) 璓|lang=zh-HansSC variant 璜|lang=zh-HansSC variant
+12: 璓|lang=zh-HantTC variant 璍| 璏 璐 璑 璒 璔 璕 璖 璗 璘 璙 璚 璛 璜| 璝 璞 璟 璠 璡 璢 (=瑠) 璣 璤
+13: 璥 璦 璧 璨 璩 璪 璫 璬 璭 璮 璯 環 璱 璲 璳 璴
+14: 璵 璶 璷 璸 璹 璺 璻 璼 璽 璾 璿 瓀 瓁 瓂
+15: 瓃 瓄 瓅 瓆 瓇 瓈 瓉 瓊 瓋
+16: 瓌 瓍 瓎 瓏 瓐 瓑 瓒SC (=瓚)
+17: 瓓 瓔 瓕 瓖
+18: 瓗 瓘 瓙
+19: 瓚
+20: 瓛
לקריאה נוספת

Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1.
Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}:  (עזרה)
שחף הקלפ

| שחף הקלפ |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפאיים
משפחה:: שחפיים
סוג:: שחף
מין:: שחף הקלפ
שם מדעי
 Larus dominicanus ‏ליכטנשטיין, 1823
תחום תפוצה


שחף הקלפ או שחף דומיניקני (שם מדעי: Larus dominicanus) הוא מין של שחף החי בחופי ים בחצי הכדור הדרומי.
מאפיינים

לשחף זה נוצות שחורות בכנפיו וברגליו וכן בזנבו והוא מגיע לאורך 54-65 ס"מ, מוטת כנף של 128-142 ס"מ ומשקל של 540-1,390 גרם. כמו לשאר קרוביו הוא בעל מקור גדול וחזק בצבע צהוב והקצה מעוקל ואדום.
שחף זה חי בחופי חצי הכדור הדרומי באיי פוקלנד, ג'ורג'יה הדרומית, אוסטרליה, ניו זילנד, מדגסקר, דרום אפריקה וחלק מהשחפים מגיעים אפילו לאנטארקטיקה. הם יכולים לבלות בלב הים כמה שבועות בחיפוש מזון. בחורף הם נודדים צפונה.
השחפים חיים בלהקות גדולות בחופי הים וגם במזבלות, שם הם מחפשים שיירים אורגניים, פגרים ויצורים קטנים כמו עכברים וחרקים גדולים.
הם ניזונים גם מאצות ים כמו אצות  הקלפ, מהן קבלו את שמם. בנוסף לפגרים ולקלפ הם גם נצפו בלב ים מנקים לווייתנים ממין אובלנה דרומית, אך הניקוי מותיר פצעים גדולים בבשרם. הם אוכלים חלזונות ושוברים אותם על הסלעים וכן ניזונים מעופות ים קטנים, אפרוחים, צבי ים, חיות ימיות שהם שולים מהמים כמו דגים ודיונונים. בנוסף הם חוטפים מזון מבעלי חיים, בעיקר עופות ים אחרים.
גלריה

שחף ניזון מקלפ
תת-מינים

L. d. dominicanus
L. d. vetula
L. d. judithae
L. d. melisandae
L. d. austrinus
הערות שוליים

↑  שחף הקלפ באתר הרשימה האדומה של IUCN
שלמה כץ (ראש ישיבה)

| --- | --- |

 לידה:  10 באוגוסט 1948 (בן 76) ה' באב ה'תש"ח
 מדינה:  ישראל 
 מקום פעילות:  ישיבת חברון שבגבעת מרדכי
 השתייכות:  חרדים ליטאים
 תפקידים נוספים:  ראש ישיבה 
 
הרב שלמה דוד כץ (נולד בה' באב ה'תש"ח, 10 באוגוסט 1948) הוא ראש ישיבת חברון בירושלים.
קורות חייו

נולד בירושלים לשרה, בתו של רבי גדליה משה גולדמן, האדמו"ר מזוועהיל, ולאהרן משה כץ. אביו היה מראשי חסידי ראדזין, ומונה על ידי האדמו"ר מראדזין לנהל את ישיבת סוד ישרים של חסידי ראדזין בירושלים. כמו כן עמד בראש "ועד חסידי ראדזין בארץ ישראל" שהוציאו לאור כמה מספרי האדמו"רים של איזביצה ראדזין.
בצעירותו למד בישיבת תפארת צבי ולאחר מכן בישיבת חברון. כעבור שנה עבר לישיבת נחלת דוד, ואחר כך המשיך לישיבת בריסק. נישא לטובה מישקובסקי, בת הרב אליהו מישקובסקי, ראש ישיבת כנסת חזקיהו בכפר חסידים. לאחר נישואיו למד בכולל בריסק.
זמן קצר אחר נישואיו, בשנת תשל"ח, התמנה לר"מ בישיבת אור אלחנן בשכונת רוממה עד לשנת תשמ"ז, ובשנת תשמ"ז החל למסור שיעורים בישיבת חברון. בשנת תשנ"ז, לאחר פטירתו של הרב אברהם פרבשטיין, הוחלט למנותו לראש ישיבה, לצד הרב דוד כהן והרב משה מרדכי פרבשטיין.
בשנים אלו היה הרב כץ הדומיננטי שבין ראשי הישיבה, בעיקר בענייני קבלת החלטות בישיבה ובקבלת תלמידים חדשים אליה.
במוצאי יום כיפור תשס"ג נפטרה אשתו, ולאחר פטירתה הפחית את מעורבותו בענייני הישיבה, ובכללם קבלת תלמידים חדשים. במקביל החל למסור שיעורים בסדר קדשים בישיבת יגדיל תורה בירושלים לבחורים ממוצא אמריקאי הלומדים בשיטת ישיבות בריסק. בשנת תשס"ה נישא שנית ועבר להתגורר בשכונת הר נוף ומונה לרב בית הכנסת פני שמואל.